برزیلیانین گونئی ینده باش وئرن گوجلو یاغینتی‌لار نتیجه‌سینده اؤلن‌لرین سایی 36-یا چاتیب.
پرزیدنت لوئیس ایناسیو لولا داسیلوا روی گراند دو سول ایالتی‌نین فرمانداری ادواردو لیته ایله دانیشدیغینی و فدرال حکومتین تام دستکینی تکلیف ائتدیگینی بیلدیریب. لولا داسیلوا ضررچکمیش بؤلگه‌یه آختاریش-قورتارما ایشلرینی موشاهیده ائتمک اوچون ایکی ناظیر گؤندریب و دئییب کی، جمهور باشقانی یاردیمجیسی جرالدو آلکمین ده 11 میلیون اها‌لی‌سی اولان فلاکت بؤلگه‌سینه گئتمه‌یه حاضبردیر.
روی گراند دو سول-داکی داشقین‌لار برزیلیادا باش وئرن سون طبیعی فلاکت‌لردن ساده‌جه بیری‌دیر. بو ایل سائوپائولو ایالتینده گوجلو لئیسان‌لارین تورپاق سوروشمه‌سینه و داشقین‌لارا سبب اولماسی نتیجه‌سینده 50-دن چوخ اینسان اؤلوب.
ریودوژانیرو و باهیا ایالت لریندن یاخینلیغینداکی موستملکه دؤنمی‌نین شهری پتروپلیس، همچنین چرشنبه آخشامی داها بیر قوربانین تصدیقلندیگی روی گراند دو سول ایله قونشو اولان سانتا کاتارینا ایالتی ده اوخشار فلاکتله اوزلشیب.
